== Historie ==
[[Fil:BorujerdiHossein.jpg|thumb|upright|200px| [[Sayyid]] [[Muhammad Husayn Borujerdi|Muḥammad Ḥusayn Borujerdi]] var den første der blev tiltalt som storayatollah og blev betragtet som den eneste storayatollah fra år [[1945]] til sin død i år [[1961]].]]
Fra tidlig islamisk tid er prominente islamiske lærde blevet tiltalt med æres- eller hæderstitler. Iblandt Shīʿa-lærde kan blandt andet nævnes al-Mufīd (’den gunstige’) for [[Al-Mufid|Muḥammad b. Muḥammad b. al-Nuʿmān]] (d. [[1022]]), al-Ṣadūq (’den sandfærdige’) for [[Al-Saduq|Muḥammad b. ʿAlī]] (d. [[991]]) og Shaykh al-Ṭāʾifa (’denominationens overhoved’) for [[Al-Taifa|Muḥammad b. Ḥasan al-Ṭūsī]] (d. [[1067]]). Tilsvarende blev titler som ''Thiqat al-Islam'' (’pålidelig autoritet i islam’), ''Muḥaqqiq'' (’lærd’), ''ʿAllāma'' (’doktor’) og ''Āyat Allāh'' (ayatollah) tildelt særskilte individer som kendetegn for deres særskilte roller som islamiske personligheder. F.eks. blev [[Al-Kulayni|Muḥammad b. Yaʿqūb al-Kulaynī]] kaldt ’Thiqat al-Islam’ i det [[10. århundrede]]; [[Ghazzali|Muḥammad al-Ghazālī]] blev tildelt titlen ’Ḥujjat al-Islām’ i det [[11. århundrede]];<ref>''EIr'', Iranica online, ''ḤOJJAT-AL-ESLĀM'' af H. Alger ([http://www.iranicaonline.org/articles/hojjat-al-eslam online]). {{en sprog}}</ref> [[Muhaqqiq al-Hilli|Jaʿfar b. Ḥusayn al-Ḥillī]] blev kaldt ’Muḥaqqiq’ i det [[13. århundrede]]; og [[Allama al-Hilli|Ḥasan b. Yūsuf al-Ḥillī]] blev tiltalt både som ’ʿAllāma’ og ayatollah i det [[14. århundrede]]. I de efterfølgende århundreder blev disse hæderstitler udelukkende anvendt til betegnelsen af jf. særskilte individer. Det var først fra begyndelsen af det [[19. århundrede]] og fremad, at titlerne begyndte at blive anvendt i en bredere forstand, dette i omtale af andre lærde.
Sprog